CELEX: 62019CB0108
Language: el
Date: 2021-01-14 00:00:00
Title: Υπόθεση C-108/19: Διάταξη του Δικαστηρίου (δέκατο τμήμα) της 14ης Ιανουαρίου 2021 [αίτηση του Curtea de Apel Bucureşti (Ρουμανία) για την έκδοση προδικαστικής αποφάσεως] — Krakvet sp. z o.o. sp.k. κατά Direcţia Generală Regională a Finanţelor Publice Bucureşti, Administraţia Fiscală pentru Contribuabili Nerezidenţi [Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινό σύστημα φόρου προστιθέμενης αξίας (ΦΠΑ) – Οδηγία 2006/112/ΕΚ – Άρθρο 33 – Προσδιορισμός του τόπου πραγματοποιήσεως των φορολογητέων πράξεων – Παράδοση αγαθών με μεταφορά – Παράδοση αγαθών που αποστέλλονται ή μεταφέρονται από τον προμηθευτή ή από πρόσωπο που ενεργεί για λογαριασμό του – Πώληση μέσω διαδικτύου – Σύμβαση μεταφοράς των προϊόντων που συνήψε ο αγοραστής με εταιρία που του πρότεινε ο προμηθευτής]

19.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 138/13
            
         
      Διάταξη του Δικαστηρίου (δέκατο τμήμα) της 14ης Ιανουαρίου 2021 [αίτηση του Curtea de Apel Bucureşti (Ρουμανία) για την έκδοση προδικαστικής αποφάσεως] — Krakvet sp. z o.o. sp.k. κατά Direcţia Generală Regională a Finanţelor Publice Bucureşti, Administraţia Fiscală pentru Contribuabili Nerezidenţi
      (Υπόθεση C-108/19) (1)
      
      (Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Κοινό σύστημα φόρου προστιθέμενης αξίας (ΦΠΑ) - Οδηγία 2006/112/ΕΚ - Άρθρο 33 - Προσδιορισμός του τόπου πραγματοποιήσεως των φορολογητέων πράξεων - Παράδοση αγαθών με μεταφορά - Παράδοση αγαθών που αποστέλλονται ή μεταφέρονται από τον προμηθευτή ή από πρόσωπο που ενεργεί για λογαριασμό του - Πώληση μέσω διαδικτύου - Σύμβαση μεταφοράς των προϊόντων που συνήψε ο αγοραστής με εταιρία που του πρότεινε ο προμηθευτής)
      (2021/C 138/16)
      Γλώσσα διαδικασίας: η ρουμανική
      
         Αιτούν δικαστήριο
      
      Curtea de Apel Bucureşti
      
         Διάδικοι στην υπόθεση της κύριας δίκης
      
      Krakvet sp. z o.o. sp.k.
      
         κατά
      
      Direcţia Generală Regională a Finanţelor Publice Bucureşti, Administraţia Fiscală pentru Contribuabili Nerezidenţi
      
         Διατακτικό
      
      Το άρθρο 33 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι, όσον αφορά προϊόντα που πωλήθηκαν μέσω διαδικτύου από προμηθευτή εγκατεστημένο σε ένα κράτος μέλος προς αγοραστές που βρίσκονται σε άλλο κράτος μέλος, όταν, για τους σκοπούς της μεταφοράς των προϊόντων αυτών, οι αγοραστές, σύμφωνα με επιλογές αποστολής που προτείνει ο προμηθευτής, επιλέγουν εταιρία προτεινόμενη στον διαδικτυακό τόπο με την οποία συνάπτουν άλλη σύμβαση διακριτή από τη σύμβαση αγοράς των προϊόντων που τους συνδέει με τον εν λόγω προμηθευτή, τότε τα προϊόντα αυτά πρέπει να θεωρηθούν ότι μεταφέρονται «από τον προμηθευτή ή από πρόσωπο που ενεργεί για λογαριασμό του», κατά την έννοια του άρθρου 33, στην περίπτωση που ο προμηθευτής διαδραματίζει πρωτεύοντα ρόλο όσον αφορά την πρωτοβουλία και την οργάνωση των βασικών σταδίων της μεταφοράς των προϊόντων, πράγμα που εναπόκειται στο αιτούν δικαστήριο να εξακριβώσει λαμβάνοντας υπόψη το σύνολο των κρίσιμων περιστάσεων της διαφορά στην υπόθεση της κύριας δίκης.
      
         (1)  EE C 172 της 20.5.2019.